CELEX: 32009L0100
Language: mt
Date: 2009-09-16 00:00:00
Title: Direttiva 2009/100/KE tal-Parlament Ewropew u tal-Kunsill tas- 16 ta’ Settembru 2009 dwar ir-rikonoxximent reċiproku ta’ liċenzji ta’ navigabbilità għall-bastimenti tal-passaġġi fuq l-ilma interni (Test b’relevanza għaż-ŻEE)

2.10.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 259/8
            
         DIRETTIVA 2009/100/KE TAL-PARLAMENT EWROPEW U TAL-KUNSILL
   tas-16 ta’ Settembru 2009
   dwar ir-rikonoxximent reċiproku ta’ liċenzji ta’ navigabbilità għall-bastimenti tal-passaġġi fuq l-ilma interni
   (verżjoni kodifikata)
   (Test b’relevanza għaż-ŻEE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 71 tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Filwaqt li jaġixxu skont il-proċedura stabbilita fl-Artikolu 251 tat-Trattat (2),
   Billi:
   
               (1)
            
            
               Id-Direttiva tal-Kunsill 76/135/KEE tal-20 ta’ Jannar 1976, dwar ir-rikonoxximent reċiproku ta’ liċenzji ta’ navigabbilità għall-bastimenti tal-passaġġi fuq l-ilma interni (3), ġiet emendata (4) b’mod sostanzjali. Fl-interess taċ-ċarezza u tar-razzjonalità, l-imsemmija Direttiva għandha tiġi kodifikata.
            
         
               (2)
            
            
               Ir-rikonoxximent reċiproku ta’ liċenzji ta’ navigabbiltà għal bastimenti tal-passaġġi fuq l-ilma interni għandu jinkiseb bil-ħsieb li tiġi mtejjba s-sigurtà tan-navigazzjoni interna fil-Komunità.
            
         
               (3)
            
            
               Huwa neċessarju li jiġi stabbilit taħt liema ċirkostanzi u fuq liema kondizzjonijiet l-Istati Membri jistgħu jitterrompu l-passaġġ ta’ bastiment.
            
         
               (4)
            
            
               Huwa meħtieġ li l-miżuri previsti f’din id-Direttiva japplikaw għal dawk il-bastimenti li m’humiex koperti mid-Direttiva 2006/87/KE tal-Parlament Ewropew u tal-Kunsill tat-12 ta’ Diċembru 2006 li tistabbilixxi r-rekwiżiti tekniċi għall-bastimenti tal-passaġġi fuq l-ilma interni (5).
            
         
               (5)
            
            
               Din id-Direttiva għandha tkun bla ħsara għall-obbligi tal-Istati Membri rigward il-limiti ta’ żmien għat-traspożizzjoni fil-liġi nazzjonali tad-Direttivi stabbiliti fl-Anness II, Parti B,
            
         ADOTTAT DIN ID-DIRETTIVA:
   Artikolu 1
   Din id-Direttiva għandha, skont l-Artikolu 21 tad-Direttiva 2006/87/KE tapplika għal bastimenti użati għat-trasport tal-merkanzija fuq il-kanali tal-ilma navigabbli interni, li jkollhom piż totali ta’ 20 tunnellati metrika jew aktar:
   
               (a)
            
            
               b’tul ta’ inqas minn 20 metru; jew
            
         
               (b)
            
            
               li l-prodott tat-tul (L) x wisa’ (B) x fond (T) huwa ta’ volum ta’ inqas minn 100 m3.
            
         Din id-Direttiva m’għandiex tippreġudika d-dispożizzjonijiet stabbiliti fir-Regolament dwar l-Ispezzjoni tal-Bastimenti fuq ir-Rhine u fil-Ftehim dwar it-trasport ta’ oġġetti perikolużi fuq ir-Rhine (ADNR).
   Artikolu 2
   1.   L-Istati Membri għandhom, sakemm ikun meħtieġ, jistabbilixxu kull proċedura neċessarja għall-ħruġ ta’ liċenzji ta’ navigabbiltà.
   Madankollu, Stat Membru jista’ jeżenta minn din id-Direttiva l-bastimenti li ma jħallux il-kanali tal-ilma navigabbli interni tat-territorju tiegħu.
   2.   Liċenzji ta’ navigabbiltà għandhom jinħarġu mill-Istat Membru li fih ikun irreġistrat il-bastiment jew ikollu l-port ta’ stazzjon jew, fin-nuqqas ta’ hekk, mill-Istat Membru li fih is-sid tal-bastiment jkollu d-domiċilju. Kull Stat Membru jista’ jitlob Stat Membru ieħor biex joħroġ liċenzji ta’ navigabbiltà għall-bastimenti amministrati minn ċittadini ta’ dan tal-ewwel. L-Istati Membri jistgħu jiddelegaw l-poteri tagħhom lil korpi approvati.
   3.   Liċenzji ta’ navigabbiltà għandhom isiru f’waħda mill-lingwi uffiċjali tal-istituzzjonijiet tal-Unjoni Ewropea; għandhom jipprovdu mill-inqas l-informazzjoni u jużaw is-sistema ta’ numerazzjoni speċifikata fl-Anness I.
   Artikolu 3
   1.   Bla ħsara għall-paragrafi 3 sa 6, kull Stat Membru għandu jirrikonoxxi għan-navigazzjoni fuq il-kanali tal-ilma ta’ navigazzjoni nazzjonali tiegħu l-liċenzji ta’ navigabbiltà maħruġin minn Stat Membru ieħor skont l-Artikolu 2 fuq l-istess bażi daqs li kieku jkun ħareġ dawk il-liċenzji huwa stess.
   2.   Il-paragrafu 1 għandu japplika biss jekk il-liċenzja kienet maħruġa jew kienet estiża l-aħħar mhux iżjed minn ħames snin qabel u ma skadietx.
   Ċertifikat maħruġ skont ir-Regolament dwar l-Ispezzjoni ta’ Bastimenti fuq ir-Rhine għandu jkun aċċettat bħala evidenza, fis-sens tal-paragrafi 3 u 5, għad-dewmien kollu tiegħu.
   3.   L-Istati Membri jistgħu jeħtieġu illi l-ispeċifikazzjonijiet tekniċi stabbiliti fir-Regolament dwar l-Ispezzjoni ta’ Bastimenti fuq ir-Rhine jkunu mħarsa. Jistgħu jeħtieġu ċ-ċertifikat imsemmi fit-tieni subparagrafu tal-paragrafu 2 bħala evidenza ta’ dan.
   4.   L-Istati Membri jistgħu jeħtieġu l-bastimenti li jġorru oġġetti perikolużi kif imfisser fl-ADNR biex iħarsu r-rekwiżiti stabbiliti f’dan il-Ftehim. Bħala evidenza ta’ dan, jistgħu jeħtieġu illi l-awtorizzazzjoni prevista għalhekk f’dan il-Ftehim tiġi prodotta.
   5.   Bastimenti li jissodisfaw ir-rekwiżiti stabbiliti fir-Regolament dwar l-Ispezzjoni ta’ Bastimenti fuq ir-Rhine għandhom jkunu ammessi fil-kanali tal-ilma navigabbli interni kollha fil-Komunità. Evidenza ta’ konformità ma’ dawn ir-rekwiżiti tista’ tkun ipprovduta miċ-ċertifikat imsemmi fit-tieni subparagrafu tal-paragarafu 2.
   Kondizzjonijiet speċjali għat-trasport ta’ oġġetti perikolużi għandhom jkunu kkunsidrati mwettqa fil-kanali tal-ilma navigabbli tal-Komunità kollha jekk il-bastimenti jħarsu r-rekwiżiti tal-ADNR. L-evidenza rilevanti tista’ tkun provduta bl-awtorizzazzjoni msemmija fil-paragrafu 4.
   6.   L-Istati Membri jistgħu jeħtieġu twettiq fil-kanali tal-ilma ta’ navigazzjoni marittimi ta’ kondizzjonijiet addizzjonali ekwivalenti għal dawk meħtieġa għall-bastimenti tagħhom stess. L-Istati Membri għandhom jinfurmaw lill-Kummissjoni dwar il-kanali tal-ilma ta’ navigazzjoni marittimi tagħhom, liema listi għandhom ikunu mħejjija mill-Kummissjoni fuq il-bażi tal-informazzjoni pprovduta lilha mill-Istati Membri.
   Artikolu 4
   1.   Kull Stat Membru jista’ jirtira liċenzja ta’ navigabbiltà li jkun ħareġ.
   2.   Kull Stat Membru jista’ jitterrompi l-passaġġ ta’ bastiment, fejn il-bastiment jinsab fl-ispezzjoni li jkun f’kondizzjoni li tikkostitwixxi ċarament perikolu lill-inħawi, sakemm id-difetti jiġu kkoreġuti. Dak l-Istat Membru jista’ jagħmel hekk ukoll fejn il-bastiment jew it-tagħmir tiegħu jinstabu fl-ispezzjoni li ma jissodisfawx ir-rekwiżiti stabbiliti fil-liċenzja ta’ navigabbiltà jew fid-dokumenti l-oħrajn imsemmija fl-Artikolu 3 skont il-każ.
   3.   Stat Membru li jkun itterrompa l-passaġġ ta’ bastiment, jew li jkun indika l-intenzjoni tiegħu li jagħmel hekk jekk id-difetti ma jiġux ikkoreġuti, għandu jinforma l-awtoritajiet kompetenti tal-Istat Membru fejn il-liċenzja ta’ navigabbiltà jew id-dokumenti l-oħrajn imsemmija fl-Artikolu 3 inħarġu għal raġunijiet għad-deċiżjoni li jkun ħa jew li maħsub li jieħu.
   4.   Id-deċiżjonijiet kollha biex jitterrompu l-passaġġ ta’ bastiment meħuda skont il-miżuri adottati fl-implimentazzjoni ta’ din id-Direttiva għandhom iniżżlu fid-dettal ir-raġunijiet li fuqhom huma bbażati. It-tali deċiżjoni għandha tiġi nnotifikata lill-parti konċernata, li għandha fl-istess ħin tiġi infurmata dwar ir-rimedji disponibbli għaliha taħt il-liġijiet fis-seħħ fl-Istati Membri u dwar il-limiti ta’ żmien permessi għall-ksib ta’ tali rimedji.
   Artikolu 5
   Id-Direttiva 76/135/KEE, kif emendata mid-Direttiva elenkata fl-Anness II, Parti A hi mħassra, bla ħsara għall-obbligi tal-Istati Membri rigward il-limiti ta’ żmien għat-traspożizzjoni fil-liġi nazzjonali tad-Direttivi elenkati fl-Anness II, Parti B.
   Referenzi għad-Direttiva mħassra għandhom jinftiehmu bħala referenzi għal din id-Direttiva u għandhom jinqraw skont it-tabella ta’ korrelazzjoni fl-Anness III.
   Artikolu 6
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.
   Artikolu 7
   Din id-Direttiva hi ndirizzata lill-Istati Membri.
   
      Magħmul fi Strasburgu, is-16 ta’ Settembru 2009.
      
         
            Għall-Parlament Ewropew
         
         
            Il-President
         
         J. BUZEK
      
      
         
            Għall-Kunsill
         
         
            Il-President
         
         C. MALMSTRÖM
      
   
   
      (1)  ĠU C 204, 9.8.2008, p. 47.
   
      (2)  L-Opinjoni tal-Parlament Ewropew tas-17 ta’ Ġunju 2008 (għadha m’hijiex ippubblikata fil-Ġurnal Uffiċjali) u d-Deċiżjoni tal-Kunsill tat-13 ta’ Lulju 2009.
   
      (3)  ĠU L 21, 29.1.1976, p. 10.
   
      (4)  Ara l-Anness II, Parti A.
   
      (5)  ĠU L 389, 30.12.2006, p. 1.
   
      ANNESS I
      
         INFORMAZZJONI MINIMA LI TIDHER FUQ IL-LIĊENZJI
      
      (imsemmija fl-Artikolu 2(3))
      L-informazzjoni hija maqsuma fi tliet kategoriji:
      
                  I.
               
               
                  :
               
               
                  obbligatorju
               
               
                  :
               
               
                  l-ebda sinjal speċjali
               
            
                  II.
               
               
                  :
               
               
                  meħtieġ jekk applikabbli
               
               
                  :
               
               
                  (×)
               
            
                  III.
               
               
                  :
               
               
                  bżonnjuż imma mhux obbligatorju
               
               
                  :
               
               
                  (+)
               
            
               
                  1.
               
               
                  Isem tal-awtorità jew tal-korp approvat li joħroġ id-dokument
               
            
               
                  2.
               
               
                  
                              (a)
                           
                           
                              Titolu tad-dokument
                           
                        
                              (b)
                           
                           
                              (+) Numru tad-dokument
                           
                        
            
               
                  3.
               
               
                  Stat ta’ ħruġ
               
            
               
                  4.
               
               
                  Isem u domiċilju tas-sid tal-bastiment
               
            
               
                  5.
               
               
                  Isem tal-bastiment
               
            
               
                  6.
               
               
                  (×) Post u numru ta’ reġistrazzjoni
               
            
               
                  7.
               
               
                  (×) Port ta’ stazzjon
               
            
               
                  8.
               
               
                  (+) Tip ta’ kostruzzjoni
               
            
               
                  9.
               
               
                  (+) Utilizzazzjoni
               
            
               
                  10.
               
               
                  Karatteristiċi prinċipali
                  
                              (a)
                           
                           
                              tul ġenerali f’metri
                           
                        
                              (b)
                           
                           
                              wisa’ ġenerali f’metri
                           
                        
                              (c)
                           
                           
                              fond taħt il-linja tal-ilma f’fundar(i) tal-baħar massimu f’metri
                           
                        
            
               
                  11.
               
               
                  (×) Piż(ijiet) totali f’tunnellati metriċi jew spostament(i) f’metri kubi f’fundar(i) tal-baħar massimu
               
            
               
                  12.
               
               
                  (×) Indikazzjoni ta’ marki f’fundari tal-baħar
               
            
               
                  13.
               
               
                  (×) Numru massimu awtorizzat ta’ passiġġieri
               
            
               
                  14.
               
               
                  (×) Poter totali ta’ magni li jsuqu f’HP jew KW
               
            
               
                  15.
               
               
                  Minimu tas-soprastruttura(i) u l-linja tal-ilma f’ċentimetri
               
            
               
                  16.
               
               
                  
                              (a)
                           
                           
                              Dikjarazzjoni: il-bastiment indikat hawn fuq huwa ċċertifikat li huwa tajjeb għan-navigazzjoni
                           
                        
                              (b)
                           
                           
                              (×) Bla ħsara lis-segwenti kondizzjonijiet
                           
                        
                              (c)
                           
                           
                              (×) Indikazzjoni tar-restrizzjoni tan-navigazzjoni
                           
                        
            
               
                  17.
               
               
                  
                              (a)
                           
                           
                              Data ta’ skadenza
                           
                        
                              (b)
                           
                           
                              Data ta’ ħruġ
                           
                        
            
               
                  18.
               
               
                  Timbru u firma tal-awtorità jew tal-korp approvat li joħroġ il-liċenzja
               
            
   
      ANNESS II
      PARTI A
      
         Direttiva mħassra flimkien mal-emendi suċċessivi tagħha
      
      (imsemmija fl-Artikolu 5)
      
                  Direttiva tal-Kunsill 76/135/KEE
               
               
                  (ĠU L 21 tad-29.1.1976, p. 10)
               
            
                  Direttiva tal-Kunsill 78/1016/KEE
               
               
                  (ĠU L 349 tat-13.12.1978, p. 31)
               
            PARTI B
      
         Lista tal-limiti ta’ żmien għat-traspożizzjoni fil-liġi nazzjonali
      
      (imsemmija fl-Artikolu 5)
      
                  Direttiva
               
               
                  Limitu ta’ żmien għat-traspożizzjoni
               
            
                  76/135/KEE
               
               
                  fid-19 ta’ Jannar 1977.
               
            
                  78/1016/KEE
               
               
                  —
               
            
   
      ANNESS III
      
         Tabella ta’ korrelazzjoni
      
      
                  Direttiva 76/135/KEE
               
               
                  Din id-Direttiva
               
            
                  Artikolu 1, kliem tal-bidu u punt (a)
               
               
                  Artikolu 1, l-ewwel paragrafu, kliem tal-bidu
               
            
                  Artikolu 1, punt (b)
               
               
                  —
               
            
                  —
               
               
                  Artikolu 1, l-ewwel paragrafu, punt (a) u (b)
               
            
                  Artikolu 1, l-aħħar sentenza
               
               
                  Artikolu 1, it-tieni paragrafu
               
            
                  Artikoli 2–4
               
               
                  Artikoli 2–4
               
            
                  Artikolu 5
               
               
                  —
               
            
                  Artikolu 6
               
               
                  —
               
            
                  Artikolu 7
               
               
                  —
               
            
                  —
               
               
                  Artikolu 5
               
            
                  —
               
               
                  Artikolu 6
               
            
                  Artikolu 8
               
               
                  Artikolu 7
               
            
                  Anness
               
               
                  Anness I
               
            
                  —
               
               
                  Anness II
               
            
                  —
               
               
                  Anness III